**MFS-EMMAUS RASPISUJE JAVNI**

**POZIV ZA DOSTAVLJANJE PONUDE ZA KREIRANJE I IMPLEMENTACIJU GOOGLE ADWORDS KAMPANJE U OKVIRU PROJEKTA:**

 **„Prevencija trgovine ljudima kroz podizanje svijesti i pružanje psihosocijalne podrške žrtvama trgovine ljudima i osobama u riziku u Bosni i Hercegovini”**

**Komponenta 2.1., aktivnost 2.1.3.**

# OSNOVNE INFORMACIJE

##  Projekat

Projekat „Prevencija trgovine ljudima kroz podizanje svijesti i pružanje psihosocijalne podrške žrtvama trgovine ljudima i osobama u riziku u Bosni i Hercegovini“ koji podržava GIZ.

## Geografsko područje

Bosna i Hercegovina.

## Naručilac usluga

## Međunarodni forum solidarnosti MFS-EMMAUS.

## Općenito o projektu

Program ima za cilj sprječavanje trgovine ljudima u BiH i širem regionu, kroz poboljšanje psihosocijalne podrške i mentalnog zdravlja žrtava trgovine ljudima u skloništima, podizanje svijesti pojedinaca u riziku od trgovine ljudima te podizanje svijesti opće populacije i predstavnika medija o rizicima trgovine ljudima u promjenjivom okruženju COVID-19, načinima zaštite, prevencije i izvještavanja.

## Ciljne grupe projekta

Primarne ciljne grupe/korisnici:

1. potencijalne i identfikovane žrtve trgovine ljudima;
2. djeca i mladi u riziku od trgovine ljudima, uključujući maloljetnike bez pratnje i druge migrante pod rizikom a koji trenutno borave u BiH;
3. predstavnici organizacija civilnog društva uključeni u pružanje direktne pomoći žrtvama, uključujući usluge mentalnog zdravlja i psihosocijalne usluge;
4. profesionalci koji prvi dolaze u kontakt i profesionalnci uključeni u DRM putem mreže koordinacionih timova;
5. predstavnici medija i službenici za odnose s javnošću relevantnih institucija u čiju nadležnost ulazi trgovina ljudima;
6. opća populacija u BiH.

Sekundarne ciljne grupe/korisnici:

1. relevantne institucije/profesionalci i predstavnici organizacija civilnog društva uključenih u aktivnosti sprječavanja trgovine ljudima;
2. stručnjaci za mentalno zdravlje u odgovornim institucijama;
3. lokalne, regionalne i međunarodne partnere.

# DJELOKRUG RADA U SKLOPU UGOVORA

## 2.1 Opis posla i angažmana

Saradnik/stručnjak se angažuje za potrebe razvoja i kreiranja Google AdWords kampanje u okviru kampanje za podizanje svijesti među općom populacijom u BiH, koji će sadržavati informacije o fenomenu trgovine ljudima, rizcima i zaštiti od trgovine ljudima, vrstama eksploatacije ali i informacije o raspoloživoj pomoći i načinu prijavljivanja prijetnje. Cilj Google AdWords kampanje je podsticanje djece, ali i odraslih osoba, da prijave trgovinu ljudima kojoj su potencijalno izloženi oni ili bilo koje drugo dijete ili odrasla osoba.

## 2.2. Dužnosti i obaveze Ponuđača

* Ponuđač će dostaviti ponudu sa specifikacijom troškova za kreiranje i implementaciju online (Google AdWords) kampanje, u trajanju od dva mjeseca;
* Uz mogućnost prethodne konsultacije, Ponuđač će Naručiocu dostaviti kratak plan/strategiju kampanje;
* Ponuđač će razviti minimalno 4 vizuala/poruka koji će biti korišteni u sklopu kampanje. Svi materijali koji se namjeravaju koristiti u kampanji moraju biti odobreni od strane Naručioca;
* Datumi aktivnosti će biti precizirani Ugovorom koji će Naručioc potpisati sa Ponuđačem;
* Ponuđač će tokom angažmana sarađivati sa Naručiocem, te se konsultovati o svim eventualnim dilemama;
* Ponuđač će vršiti optimizaciju i retargetiranje, kao i evaluaciju kampanje;
* Ponuđač će dostaviti mjesečnu evaluaciju (izvještaj) sa rezultatima kampanje u prethodnom mjesecu;
* Ponuđač će pripremiti detaljan izvještaj o rezultatima kampanje po završetu implementacijskog perioda.

## 2.3. Svrha ugovora

Svrha ovog ugovora je angažman stručnjaka, a u svrhu realizacije gore pomenutih aktivnosti (navedenih pod stavkom 2.1).

# OBAVEZE NARUČIOCA

MFS - EMMAUS će kao Naručilac osigurati potrebnu savjetodavnu podršku Ponuđaču kako bi se izvršio zadatak u predviđenom roku. To uključuje sljedeće:

* Naručioc će omogućiti pristup relevantnim podacima potrebnim za implementaciju kampanje;
* Naručioc će po zahtjevu Ponuđača konsultovati psihologa radi prilagođavanja materije ciljnim skupinama;
* Naručioc će blagovremeno dati mišljenje i prijedlog o izmjenama i dopunama.

# VREMENSKI OKVIR

Predviđeni angažman je u trajanju od 16.03.2021. do 16.05.2021. godine.

* Ponuđač je dužan dostaviti finalni izvještaj Naručiocu do 16.05.2021. godine;

# INTELEKTUALNO VLASNIŠTVO

Svi proizvodi koji nastanu u okviru ove aktivnosti (dokumentarna, digitalna, cyber, projektna video/audio dokumentacija itd.) pripadaju MFS EMMAUS-u, kao članu Konzorcija za zaštitu djece u Bosni i Hercegovini, koji ima ekskluzivna prava nad njihovom upotrebom i daljom distribucijom. Osim za potrebe ove aktivnosti, dokumenti i proizvodi neće biti korišteni u druge svrhe bez prethodnog pismenog odobrenja MFS-EMMAUS-a, a u skladu sa Zakonima o autorskim pravima po nacionalnim i međunarodnim standardima.

# UGOVORNI ARANŽMAN I NADZOR

* Na poziv se mogu prijaviti fizička i pravna lica;
* Odabrani Ponuđač će biti angažiran putem ugovora isključivo u svrhu pružanja navedenih usluga, unutar dogovorenog vremenskog okvira.

# NAKNADE I PLAĆANJE

Svi troškovi kreiranja materijala i kompletne implementacije kampanje trebaju biti sadržani i detaljno navedeni u okviru pojedinačnih ponuda.

Plaćanje se obavlja u 2 obroka:

* po potpisivanju Ugovora;
* po usvajanju finalnog izvještaja od strane Naručioca.

**Naručioc zadržava pravo da obračuna ponuđaču zatezne kamate, ukoliko se dogovoreni posao ne izvrši u dogovorenom vremenskom roku.**

*MFS-EMMAUS je humanitarna organizacija uspostavljena s ciljem jačanja i promocije ljudskih prava u Bosni i Hercegovini, kao i zaštitu djece i mladih od svih oblika nasilja, te Vas shodno tome ljubazno molimo da Vaša ponuda bude što povoljnija.*

# NAČIN PODNOŠENJA PONUDE

Ponuđači su dužni dostaviti sljedeće:

* Pismo interesa;
* Primjeri uspješno implementiranih (sličnih) Google AdWords kampanja;
* Kratak nacrt strategije/kampanje;
* Finansijski prijedlog sa obračunom i analizom troškova koji se odnose na zadatak.

# POSEBNI ZAHTJEVI

Rad na projektu “Prevencija trgovine ljudima kroz podizanje svijesti i pružanje psihosocijalne podrške žrtvama trgovine ljudima i osobama u riziku u Bosni i Hercegovini” je specifičan obzirom na povjerljive informacije koje se obrađuju. Uz potpisani Ugovor, izvršilac je obavezan potpisati da će poštivati sljedeće procedure: etički kodeks, politika zaštite djeteta, izjava o povjerljivosti podataka.

# DOSTAVA PONUDE

Ponude moraju biti dostavljene do 12.03.2021. godine na e-mail adresu: sarajevo@mfs-emmaus.ba

**Zainteresirane stranke se pozivaju da kontaktiraju MFS-EMMAUS ured u Sarajevu za sve dodatne informacije.**

**MFS-EMMAUS- URED SARAJEVO**

**tel/fax +387 33 263 385**

**APLIKACIJSKI FORMULAR/FORMULAR ZA PRIJAVU**

1. **OPĆI PODACI KANDIDATA**

|  |  |
| --- | --- |
| **Ime i prezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **E-mail** |  |

1. **FINANSIJSKA PONUDA**

**Za kandidata:** molimo da popunite prateću tabelu

|  |  |
| --- | --- |
| **Total neto ponuda na osnovu opisa usluge** |  |

1. **REFERENCE APLIKANTA**

|  |  |  |  |
| --- | --- | --- | --- |
| **Br.** | **Primjeri uspješno provedenih marketinških kampanja**  | **Klijent** | **Kratak opis**  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko je potrebno
1. **IZJAVA**

Ja, dolje potpisani kandidat izjavljujem da sam upoznat sa obavezama kandidata/ponuđača u slučaju dodjele ovog ugovora.

|  |  |
| --- | --- |
| **Ime**  |  |
| **Potpis**  |  |
| **Datum** |  |